Autoceļš P116

>>Aizpute, Alsunga, Sabile

 >>Snēpele, Upīškalns

 >>Rīga, Saldus, Liepāja

 >>Lēnas, Nīgrande
 >>Dzelda, Nīkrāce, Tukums

 >>Grobiņa, Priekule, Ezere
|}
|}
P116 autoceļš Kuldīga—Skrunda—Embūte ir reģionālais autoceļš, kas savieno Kuldīgu ar Skrundu pie autoceļa A9 un tālāk ar Embūti pie autoceļa P106.

Autoceļa garums ir , no autoceļa kopgaruma 6,4 km atrodas pilsētās. 51 km autoceļa no Kuldīgas līdz Dzeldai ir klāts ar asfaltbetona segumu, savukārt 10 km no Dzeldas līdz Embūtei — ar grants segumu.

 Autoceļa raksturojums 

Administratīvie iedalījumi, kurus šķērso autoceļš 
Autoceļš P116 šķērso Kuldīgas novadu (Kuldīgas pilsētu, Pelču pagastu, Snēpeles pagastu, Raņķu pagastu, Skrundas pilsētu, Skrundas pagastu, Nīkrāces pagastu) un Dienvidkurzemes novadu (Embūtes pagastu).

Ceļa segums 
Autoceļš ir asfaltēts no 0. — 51. km un uz autoceļa asfaltā ir daudz bedru un plaisu. Autoceļa P116 51. — 61. km no Dzeldas līdz Embūtei ir ar stāvām nogāzēm un daudziem bīstamiem līkumiem un pagriezieniem, jo ceļš šķērso Rietumkursas augstienes Embūtes pauguraini, turklāt — ceļu vēl bīstamāku padara grants segums, kurš ģeoloģisko īpašību dēļ pēc neliela lietus ilgi neizžūst, kalnu nogāzēs šis segums ir nostiprināts ar asfaltbetona plātnēm. No 42. — 51. km ceļš arī ir ar bīstamiem līkumiem un pagriezieniem, taču tie ir ar asfalta segumu un lēzenākiem kalniem. Pārējie 0. — 42. km no Kuldīgas līdz Lēnām ir līdzeni, bez īpašiem bīstamiem pagriezieniem, izņemot, līkumu 26. km, kur ir ātruma ierobežojums 70 km/h.

Satiksmes intensitāte 
Satiksmes intensitāte ir neliela, jo ceļš nav īpaši nozīmīgs, vairāk mašīnu brauc posmā 0. — 36. km no Kuldīgas līdz Skrundai, kur apmēram gadā vidēji diennaktī brauc 3045 automašīnas un 4% no visām automašīnām ir kravas transports (2016), savukārt 36. — 61. km satiksmes intensitāte ir maza, ņemot vērā, ka autoceļa pēdējie desmit kilometri ir ar grants segumu, kur posmā no Skrundas līdz Lēnām apmēram gadā vidēji diennaktī brauc 710 automašīnas un 22% no visām automašīnām ir kravas transports (2016), posmā no Lēnām līdz Dzeldai apmēram gadā vidēji diennaktī brauc 522 automašīnas un 23% no visām automašīnām ir kravas transports (2016) un posmā no Dzeldas līdz Embūtei apmēram gadā vidēji diennaktī brauc 270 automašīnas un 20% no visām automašīnām ir kravas transports (2016). Šim ceļam nav dublieru vai apbraucamo ceļu, tāpēc šo ceļu neizmanto tikai vietējie iedzīvotāji, bet arī tūristi un citi cilvēki, lai nokļūtu līdz saviem galamērķiem.left|thumb|152x152px|Autoceļš P116 Kuldīgā kā Jelgavas iela

Apdzīvotas vietas autoceļa tuvumā 
Autoceļa P116 tuvumā atrodas Kuldīga (ātruma ierobežojums 50 km/h), Ieras, Raņķi (ātruma ierobežojums 70 km/h), Skrunda (ātruma ierobežojums 50 km/h), Lēnas, Dzelda, Maznīkrāce un Embūte.

Upes, kuras šķērso autoceļš 
Autoceļš šķērso vairākas upes: Alekšupīti, Ropupi, Koju un Dzeldu. Vislielākā no tām ir Alekšupīte.

Stāvvietas un degvielas uzpildes stacijas autoceļā 
Degvielas uzpildes staciju daudzums ir niecīgs — divas, un tās pašas atrodas Kuldīgā, savukārt, stāvvietu skaits ir pietiekams, jo autoceļa garums ir salīdzinoši neliels, un uz tā atrodas četras stāvvietas, taču tās nav labiekārtotas ar atkritumu tvertnēm un tualetēm.

 Vēsture  

No 2020. gada septembra līdz 2021. gada septembra pārbūvēja autoceļa posmu no rotācijas apļa ar autoceļiem P118 un P108 Kuldīgā līdz pagriezienam uz Pelčiem (2,33 km — 6,84 km). Pārbūves laikā arī izbūvēja gajēju un velosipēdistu ceļu no Kuldīgas līdz Ābelei. Būvdarbus veica SIA VIA ar līgumcenu 3 114 386 eiro (ar PVN), kuru finansēja valsts budžets, savukārt gājēju un velosipēdistu ceļa izbūvi finansēja Kuldīgas novada pašvaldība.

No 2021. gada septembra līdz 2022. gada jūnija atjaunoja asfaltbetona segumu posmā no pagriezienam uz Pelčiem līdz Skrundai (6,84 km — 35,13 km). Būvdarbu laikā, tika nofrēzēts vecais asfalts un bija ieklāta asfalta virskārta 4 cm biezumā, kā arī iztīrītas caurtekas un to gali nostiprināti ar laukakmeņiem. Kopumā gandrīz 30 km garajā posmā jau veikta ceļa šķērsprofila izlīdzināšanu, atjaunotas 11 pieturvietu platformas, un tajās uzstādīti jauni soliņi. Būvdarbus veica SIA CTB ar līgumcenu 3 847 598 eiro (ar PVN).

 Apskates objekti autoceļa tuvumā 

Bijusī armijas pilsētiņa 
Bijusī armijas pilsētiņa atrodas autoceļa P116 30. km, netālu no autobusa pieturas "Kombināts". Pilsētiņa ir apsargāta, bet par maksu pieejama apskatei tūristiem.

Piemiņas vagons-muzejs 
Piemiņas vagons-muzejs atrodas Skrundā, Stacijas ielā 1, kur var apskatīt eksponātus no izsūtīšanas uz Sibīriju. Ekspozīcijas apskatīšanai vagona atslēgu var saņemt Skrundas dzelzceļa stacijā.

Skrundas evaņģēliski luteriskā baznīca 
1995. gadā restaurētā Skrundas evaņģēliski luteriskā baznīca atrodas Kuldīgas ielā 1A Skrundā.

Oskara Kalpaka piemiņas vieta 
Oskaram Kalpakam veltītā piemiņas vieta atrodas Skrundā, Kuldīgas un Liepājas ielu krustojumā. Šis piemineklis ir veltīts brīvības cīņu atbrīvotājiem, kur Skrunda kļuva par pirmo pilsētu, kura tika atbrīvota no lieliniekiem.
Lēnu Romas katoļu baznīca 
Lēnu Romas katoļu baznīca atrodas autoceļa P116 43. km, netālu no autobusa pieturas "Pagrieziens uz Lēnām". Šis katoļu dievnams ar diviem torņiem un velvētiem griestiem, celts 1756. gadā Ventas krastā. Baznīcā apskatāmi mākslinieciski vērtīgi biktssoli un 18. gadsimta beigās būvētas ērģeles.

 Piemiņas memoriāls 
Piemiņas memoriāls atrodas autoceļa P116 51. km pretī krustojumam ar autoceļu V1276 uz Dzeldu, netālu no autobusa pieturas "Pagrieziens uz Dzeldu". Memoriāls ir atklāts 1979. gadā Otrajā pasaules kara Kurzemes cietokšņa kaujās kritušajiem karavīriem. Šeit atrodas arī piemineklis "Pieta", kas tautā tiek saukts par māmuļu.

Embūtes dabas parks 
Embūtes dabas parks atrodas autoceļa P116 61. km. Tā ir dabas teritorija, kura izveidota, lai aizsargātu izcilas gravas un nogāžu mežus.
 Atsauces 

 Ārējās saites 

P116